Diari Oficial de la Generalitat Valenciana


Sumari del DOGV 9575, del 15-04-2023 (2023/4123)

DECRET 5/2023, de 13 d'abril, del president de la Generalitat, pel qual declara el cessament i nomena vocals del Consell Rector de la Corporació Valenciana de Mitjans de Comunicació.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9575

Data del DOGV
:   15-04-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/4123


Data del document
:   13-04-2023

Organisme emissor
:   Presidència de la Generalitat

Tipus de document
:   Decret

Descriptors 

:   * Corporació Valenciana de Mitjans de Comunicació

DECRET 5/2023, de 13 d'abril, del president de la Generalitat, pel qual declara el cessament i nomena vocals del Consell Rector de la Corporació Valenciana de Mitjans de Comunicació. [2023/4123]  
L'article 13, apartat 3, de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, disposa que el Consell Rector de la Corporació Valenciana de Mitjans de Comunicació estarà compost, entre altres, per dues persones proposades pel Consell de l'Audiovisual de la Comunitat Valenciana. Així mateix, segons estableix l'article 14, apartat 1, de la referida llei, les persones proposades pel Consell de l'Audiovisual de la Comunitat Valenciana, amb caràcter previ al seu nomenament per decret del president del Consell, hauran de comparéixer en audiència pública davant la comissió de les Corts competent, en la forma que aquesta determine, amb la finalitat que la comissió puga informar-se de la seua idoneïtat i no concurrència d'incompatibilitat per a l'exercici del càrrec.  
D'acord amb això, la Comissió de Radiotelevisió Valenciana i de l'Espai Audiovisual de les Corts, en la reunió del dia 10 de març de 2023, es va informar sobre la idoneïtat de Lola Bañón Castelló i de Javier Marzal Felici, proposats pel Consell de l'Audiovisual de la Comunitat Valenciana.  
D'altra banda, mitjançant el Decret 17/2016, de 25 d'octubre, el president de la Generalitat va nomenar, com a vocals del Consell Rector de la Corporació Valenciana de Mitjans de Comunicació, en representació del Consell de l'Audiovisual de la Comunitat Valenciana, Raquel Piqueras Navarro i Mar Iglesias García.  
Segons el que disposa l'article 14, apartat 3, de l'esmentada Llei 6/2016, de 15 de juliol, de la Generalitat, el nomenament formal dels consellers i de les conselleres del Consell Rector es realitzarà per decret del president del Consell, conformement amb la proposta realitzada per les Corts, després de complir-se els tràmits previstos, i el seu nomenament serà publicat en el Diari Oficial de la Generalitat Valenciana. També disposa l'apartat 4 del mateix article que el nomenament de nous consellers o conselleres, en el supòsit d'expiració del termini del seu mandat, implicarà la declaració de cessament dels consellers o conselleres ixents, la qual cosa es farà constar en la seua publicació.  
En virtut de tot això, i de conformitat amb el que disposen els preceptes anteriors,  
  
  
DECRETE  
  
Primer  
Declarar el cessament, com a vocals de la Corporació Valenciana de Mitjans de Comunicació en representació del Consell de l'Audiovisual de la Comunitat Valenciana, per expiració del termini del seu mandat, de Raquel Piqueras Navarro i de Mar Iglesias García.  
  
Segon  
Nomenar, com a vocals del Consell Rector de la Corporació Valenciana de Mitjans de Comunicació, a proposta del Consell de l'Audiovisual de la Comunitat Valenciana, Lola Bañón Castelló i Javier Marzal Felici.  
  
Tercer  
Els efectes del que disposa aquest decret es produiran el dia que es publique en el Diari Oficial de la Generalitat Valenciana.  
  
  
València, 13 d'abril de 2023  
  
El president de la Generalitat,  
XIMO PUIG I FERRER